Cithakanipun kakumbah rumiyin ingkang rêsik: ing tong wadhah toya pakumbahan, kakosokan mawi suwekan sinjang amoh, tumuntên kadèlèhakên ing siti papan panggenan ingkang kangge mêsthi wau, kaisenan êndhut luluhan punika sakêbakipun cithakan, sarta kaênêt-ênêt ing tangan ngantos padhêt waradin, kakosok ing toya mawi tangan ngantos alus, lajêng kagarit ing driji kalih: lêr, cithakan kadudut, makatên ing salajêngipun ngantos êndhutipun têlas.